Stronghold-serien er Fireflys største serie, og samtidig er det de spil, Firefly er mest kendt for. De første spil var 2D og er blandt mange fans af serien vurderet som de bedste i serien. Sidenhen har næsten alle Stronghold-spillene været 3D. De fleste af spillene forgår på et historisk tidspunkt; dog har der været et, der var i et fantasiunivers med hekse, varulve, dæmoner, drager og kong Arthur. Mange spillene foregår de samme steder. Stronghold, Stronghold 2 og Stronghold 3 foregår alle på De Britiske Øer. Stronghold Crusader, Stronghold Crusader Extreme og Stronghold Crusader 2 forgår alle under korstogene i Mellemøsten. Stronghold Kingdoms er et online-Stronghold-spil, som kan spilles på computer, tablet og telefon.